harmonisk forhold
Et harmonisk forhold er et matematisk begreb. To par af punkter på en linje siges at være i harmonisk forhold, hvis det ene par deler linjestykket mellem det andet par indvendigt og udvendigt i samme forhold. \(\)
En vigtig sætning i projektiv geometri siger, at i en firkant bliver linjestykket, der forbinder skæringspunkterne mellem parrene af modstående sider i firkanten, delt harmonisk af diagonalerne i firkanten. Sætningen har rødder tilbage til Pappos i 300-tallet.